**Nesbyen** (tradisjonelt lokalt uttalt med itakisme, IPA: [ˈnesbiːn]) er et tettsted og administrasjonssenteret i Nesbyen kommune i Hallingdal i Viken fylke. Tettstedet har 2 136 innbyggere per 1. januar 2023, kommunen har 3331 innbyggere (2018).

Nesbyen har et kompakt sentrum omkranset av gårdsbruk og jorder. Nesbyen er også sete for sorenskriveren i Hallingdal.

Gamle Nes
---------

I det som i dag kalles Gamle Nes finnes det bygninger fra en tidligere tid: 
Gamle Nes er den eldste delen av Nesbyen sentrum. Nesbyen var administrasjonssentrum og bosted for embetsmenn i Hallingdal og her finnes mange bygninger som viser en helt annen kultur og stil enn den som kommer til uttrykk i de mer beskjedne hallingstuene som også finnes i samme område.

I Gamle Nes kan man se Hallingdals første fortau, eller trottoir, som de yndet å kalle det den gangen.[] Her bodde prest, sorenskriver og lensmann, og her kom også Hallingdals første butikk. Gamle Nes omfatter i hovedsak bebyggelsen i Nesbyen fra før 1900.

Geografisk strekker området seg fra Hallingdal museum, langs Rukkedalselva til Hallingdalselva og Alfarveien i sentrum av Nesbyen. Gamle Nes består også av enkeltstående gammel bebyggelse utenfor dette området, for eksempel Kirken, Hagaled, Stasjonsbygningen og Mortensløkka fengsel. Omkring i området står 15 statuer («Otto-figurene») lagd av skrapmetall av den lokale kunstneren Otto Skaret (1935–2012), i tillegg til større steiner av gardnosbreksje fra krateret lenger nord i kommunen.

Innenfor kommunens grenser finner vi grendene Svenkerud (lengst nord), Haugaplassene, Dokken, Rukkedalen, Liegrenda (med Liodden ), Øygardene (med Bromma) og Bergheim (lengst sør). Kommunen har det vesentlige av sine inntekter fra industri, landbruk og turisme.

Kulde- og varmerekord
---------------------

Det er typisk innlandsklima i denne delen av Norge, kalde vintre og varme somre.

Nesbyen innehar norgesrekorden for høyeste målte temperatur på 35,6 grader, satt den 20. juni 1970.
Nesbyen hadde også kulderekorden for gamle Buskerud fylke på – 38,0 grader, satt den 13. januar 1914 inntil 6. januar 2010.

Fjellet
-------

Nesbyen er omgitt av fjell på flere kanter, og det er gode veier til de fleste fjellområdene. Nes kommune har gjennom de siste 15 år[*når?*] blitt en betydelig hyttekommune. Mest kjent er Natten og Mykingområdet, med alpinanlegg og golfbane. Hallingnatten er kommunens høyeste punkt, 1314 moh. Herfra kan en se store deler av Sørøst-Norge, fra Jotunheimen i nord til Gaustatoppen i sørvest.

Samferdsel
----------

Samferdselsmessig ligger byen ved riksvei 7 og Bergensbanen med Nesbyen stasjon. Det er mye turisttrafikk til Nesbyen, først og fremst på grunn av de mange hyttene i kommunen.

Fotogalleri
-----------

* Nesbyen stasjon på Bergensbanen. Foto: Jan-Tore EggeNesbyen stasjon på Bergensbanen. Foto: Jan-Tore Egge
* Nes kirke på Nesbyen, på folkemunne kalt HallingdalsdomenNes kirke på Nesbyen, på folkemunne kalt Hallingdalsdomen
* Bak denne porten på Nesbyen stod en stavkirke som ble revet i 1864.Bak denne porten på Nesbyen stod en stavkirke som ble revet i 1864.
* Kommuneparasitten, én av femten skrapmetallfigurer som er satt ut i området Gamle Nes av kommunen som offentlig utsmykning – her med plakat med tekst på lokal dialekt.*Kommuneparasitten*, én av femten skrapmetallfigurer som er satt ut i området Gamle Nes av kommunen som offentlig utsmykning – her med plakat med tekst på lokal dialekt.

Referanser
----------

1. ↑  «Tettsteders befolkning og areal». Statistisk sentralbyrå. 12. desember 2023. Besøkt 12. desember 2023.
2. ↑
3. ↑  Klimastatistikk på Met.no Arkivert 21. juni 2011 hos Wayback Machine.
4. ↑  NRK.no[*død lenke*]

Eksterne lenker
---------------

* Nesbyen.no
* Kommunens nettsted
* Nesbyen.net


| * v
* d
* r
Befolkningsstatistikk for tettstedet 
Nesbyen |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     | 
Tettstedstatistikk fra 2000 til 2012 Statistisk sentralbyrå

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Statistikk for tettstedet:
Nesbyen | **2000** | **2002** | **2003** | **2004** | **2005** | **2006** | **2007** | **2008** | **2009** | **2011** | **2012** | **Endring****2012–****2000** |
| Bosatte | 2046 | 2067 | 2053 | 2065 | 2086 | 2142 | 2131 | 2159 | 2175 | 2186 | 2172 | 126 |
| Areal av tettsted (km²) | 3,02 | 3,03 | 3,04 | 3,04 | 3,04 | 3,1 | 3,18 | 3,23 | 3,23 | 3,31 | 3,36 | 0,34 |
| Befolkningstetthet | 677 | 682 | 675 | 679 | 686 | 691 | 670 | 668 | 673 | 660 | 646 | −31 |
| Bosatte årlig endring i % |  | 0,51 | −0,68 | 0,58 | 1,02 | 2,68 | −0,51 | 1,31 | 0,74 | 0,25 | −0,64 | 6,16 |
| Areal årlig endring i % |  | 0,17 | 0,33 | 0 | 0 | 1,97 | 2,58 | 1,57 | 0 | 1,23 | 1,51 | 11,26 |
| Befolkningstetthet årlig endring i % |  | 0,37 | −1,03 | 0,59 | 1,03 | 0,73 | −3,04 | −0,3 | 0,75 | −0,97 | −2,12 | −4,58 |
| Rang bosatte | 190 | 199 | 203 | 204 | 202 | 193 | 195 | 195 | 199 | 205 | 208 | 536 |
| Rang areal | 109 | 114 | 114 | 115 | 116 | 117 | 115 | 118 | 118 | 117 | 118 | 474 |
| Rang befolkningstetthet | 697 | 717 | 727 | 724 | 713 | 680 | 706 | 712 | 701 | 727 | 745 | 501 |
| Antall tettsteder i Norge (rang av) | 905 | 922 | 932 | 911 | 909 | 905 | 917 | 922 | 919 | 936 | 942 | 868 |
| Hver farge representerer/rangerer en femtedel (20%) av alle |  Øverste 20 % |  20 %–40 % |  40 %–60 % |  60 %–80 % |  Laveste/minste 20 % |
| ARang prosentvis endring fra 2012–2000. Størst prosentvis vekst er lik **1**. |

 |

 |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames **·** Sentralt stedsnavnregister
 |